Microsoft ընկերությունը պաշտոնապես հայտարարեց Cortana ձայնային օգնականին iOS և Android համակարգեր տեղափոխելու մասին: Ըստ Microsoft-ի` այդ օպերացիոն համակարգերի համար կթողարկվի հավելված, որը կապահովի Cortana-ի աշխատանքը և ոչնչով չի տարբերվի Windows-ում առկա Cortana-ից: Android-ի օգտատերերը կարող են փորձել այս նոր հավելվածը մի քանի շաբաթից, իսկ iOS-ի օգտատերերը՝ տարվա վերջում: Microsoft-ը այս կերպ շարունակում է իր նոր մարտավարությունը և իր ծառայությունները հասանելի է դարձնում նաև iOS և Android համակարգերի վրա: